45. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 279 της 5/17 Απρ. 1974 (ΦΕΚ Α’ 100) Περί επεκτάσεως διατάξεων του Ν.Δ. 1064/1971 «περί χορηγήσεως ειδικού επιδόματος εις κατηγορίας τινάς προσωπικού Ιδρυμάτων αρμοδιότητος Υπουργείου Κοινωνικών Υπηρεσιών». ΄Εχοντες υπ’ οψει: 1.Τας διατάξεις του άρθρ. 2 του Ν.Δ. 80/1973 «περί επεκτάσεως των διατάξεων του Ν.Δ. 1064/1971 περί χορηγήσεως ειδικού επιδόματος εις κατηγορίας τινάς προσωπικού Ιδρυμάτων αρμοδιότητος Υπουργείου Κοινωνικών Υπηρεσιών και επί ετέρων κατηγοριών προσωπικού. 2.Την υπ’ αριθ. 127/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών Εθνικής Αμύνης, Οικονομικών και Κοινωνικών Υπηρεσιών, απεφασίσαμεν και διατάσσομεν: ΄Αρθρον μόνον.-Αι διατάξεις του Ν.Δ. 1064/1971 (ανωτ. αριθ. 31) επεκτείνονται και εις τας κάτωθι κατηγορίας προσωπικού των Νοσοκομείων των Ενόπλων Δυνάμεων και των Νοσηλευτικών Ιδρυμάτων, των εποπτευομένων υπό του Υπουργού Εθνικής Αμύνης, εργαζομένου επί σχέσει εργασίας Δημοσίου Δικαίου. α)Εις τας αδελφάς και τους άρρενας νοσοκόμους. β)Εις τας καθαριστρίας. γ)Εις του Τραυματιοφορείς. δ)Εις τους φύλακας ασφαλείας. ε)Εις τους εργασιοθεραπευτάς και εις τας εργασιοθεραπευτρίας. ζ)Εις τους φυσιοθεραπευτάς και εις τας φυσιοθεραπευτρίας. Εις τον Ημέτερον επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος. 